
Д О К Л А Д Н А  З А П И С К А

ОТ СЕБИХАН КЕРИМ МЕХМЕД - КМЕТ НА ОБЩИНА КРУМОВГРАД
ОТНОСНО: Отпускане на еднократни парични помощи на лица и семейства от община Крумовград

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Постъпиха 11 заявления-декларации за отпускане на еднократна парична помощ, които са разгледани от комисия, назначена със Заповед № КО-289/28.04.2026 г. на кмета на община Крумовград, в съответствие с Правилника за реда и начина за отпускане на еднократна парична помощ, приет от ОбС Крумовград с Решение № 69 от Протокол № 5 от 11.02.2008 г., направени изм. и доп. с Решение № 355 от протокол № 24/22.10.2013 г., изм. и доп. с Решение № 659  от протокол  № 36/29.11.2018 г. на ОбС – Крумовград и изм. и доп.  с Решение № 299 от Протокол № 19 от 28.04.2021 година на ОбС – Крумовград.   
Съгласно правилника, еднократна помощ се отпуска при инцидентно възникнали потребности, както следва:

· на лица и семейства, пострадали при бедствия, аварии и пожари;
· на лица и семейства при възникнали здравни, образователни и социални потребности.

Еднократна помощ се отпуска на лица и семейства само веднъж в рамките на мандата на общински съвет. 

Размерите за отпускане на еднократна помощ, определени съгласно правилника са:
· до три минимални работни заплати за лица и семейства  пострадали  при пожари със засегната част на основното жилище;
· до една минимална работна заплата за лица и семейства пострадали при пожари със засегната част на  селскостопански постройки;
· до една минимална работна заплата за лица и семейства при възникнали здравни,  образователни  и социални проблеми;
· при изключителни тежки случаи може да бъде отпусната еднократна помощ над посочените по горе размери.
   
Лицата и семействата трябва да отговарят на следните условия:

· не са регистрирани като търговци по смисъла на Търговския закон и/или не извършват търговска дейност по смисъла на Търговския закон;

· не са извършвали разпоредителни сделки с недвижимо или движимо имущество и/или идеални части от него за срок до една година преди датата на подаване на заявлението-декларация за отпускане на помощта, не са сключвали договор за предоставяне на собственост срещу задължение за издръжка и гледане, с изключение на лицата по чл. 2 т. 1;

· да нямат спестявания, дялови участия и ценни книжа, чиято обща стойност за отделно лице или за всеки един от членовете на семейството да не надхвърля 500 лева;

·  жилището, за което кандидатстват за възстановяване на щети по чл. 2, т. 1, е единствено за семейството, не е застраховано в застрахователна институция и за него има документ за собственост или данъчна декларация;

· поразените стопански постройки, за които кандидатстват за възстановяване на щети по чл. 2, т. 1,  са за селскостопански нужди за задоволяване потребностите на семейството и не са застраховани;

· средномесечният доход  на  член от семейството, получен през  последните три месеца, предхождащи месеца на подаване на заявлението-декларация за  отпускане на еднократната помощ не надвишава линията на бедност определена за страната;
· не притежава повече от един жилищен имот;

· не притежава недвижима или движима собственост и/или идеални части от нея, която може да бъде източник на доходи, с изключение на вещите, които служат за обичайно потребление на лицето или семейството;

· не е получавал финансова помощ за настъпилия инцидент от други институции и организации. 


Еднократна помощ не се отпуска:

· За заплащане на допълнителни услуги извън оказаната медицинска помощ като: избор на екип; подобрени битови условия и допълнително обслужване; административни такси и други дейности свързани с престоя в лечебното заведение.

· За заплащане на разходи за лечение, стойността на което се поема в пълен размер от други институции - НЗОК, МЗ и др.

· За закупуване на помощни средства, приспособления, медицински изделия и консумативи, които се отпускат по реда на други нормативни актове.

· За погасяване на кредити, наеми, данъци и здравноосигурителни вноски.
Подадени са заявления от следните лица: 

1.  Г….. А…….. И.………. от с. Пелин, мах. „……….“, №….., общ. Крумовград – Заявление-декларация с вх. № 94-Г-233/18.12.2025 г., с което лицето иска помощ за възникнала здравна потребност.

Няма представени разходооправдателни документи.


Доход, получен през последните три месеца: 354,93 евро /16,90 евро средномесечно на член от семейството/.


Няма представени медицински документи.


При извършената социална анкета се установи, че семейството е седемчленно, с пет деца. Заявителката и съпругът ѝ са безработни. Единственият им доход е от семейни помощи за деца по реда на ЗСПД. По време на социалната анкета майката сподели, че децата им често боледуват и се нуждаят от финансови средства за закупуване на необходимите лекарства. Семейството живее при много лоши битови условия.


След цялостно разглеждане и обсъждане на случая, комисията стигна до извода, че семейството отговаря на условията за подпомагане.


Предлагам Общинският съвет да отпусне на Г……… А……. И…….. от с. Пелин, мах. „Нова махала“, №….., общ. Крумовград еднократна парична помощ в размер на 150,00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

2. Н……. Р………. И……… от с. Пелин, мах. „……..“, № …, общ. Крумовград - Заявление-декларация с вх. № 94-Н-20/19.01.2026 г., с което лицето иска помощ за възникнала здравна потребност.

Няма представени разходооправдателни документи.


Няма получени доходи за предходните три месеца.



Лицето представя: ЕР на ТЕЛК № 90081 от 03.12.2025 г., с определени 54.00 % т. н. р., водеща диагноза: Бронхиектатична болест; Епикриза с изх. № 10899/ 28.07.2025г. от МБАЛ „Д-р Атанас Дафовски“ АД, гр. Кърджали, с диагноза: Бронхиектатична болест-бронхиектазии на левия горен и долен бел. дял-/J47/; Епикриза с изх. № 12249/24.08.2025 г. от МБАЛ „Д-р Атанас Дафовски“ АД, гр. Кърджали, с диагноза: Декомпенсирана ХДН ст1-/J96.1/. Друга уточнена ХОББ ст 2-/J44.8/; Епикриза с изх. № 1944/16.02.2026 г. от МБАЛ „Д-р Атанас Дафовски“ АД, гр. Кърджали, с диагноза: Бронхиектатична болест-бронхиектазии на левия горен и долен бел. дял-/J47/.


При извършената социална анкета се установи, че семейството е двучленно и живее при силно ограничени и неблагоприятни битови условия. Към настоящия момент и двамата съпрузи са безработни и не разполагат с постоянни доходи, което значително затруднява покриването на ежедневните им нужди. По време на анкетирането бе констатирано, че заявителят страда от тежко белодробно заболяване. От представената медицинска документация (епикризи) е видно, че състоянието му налага провеждането на непрекъсната кислородна терапия в домашни условия. Семейството не разполага с необходимите финансови средства за осигуряването на такъв, поради което се нуждае от подкрепа.

 
След цялостно разглеждане и обсъждане на случая комисията стигна до извода, че семейството отговаря на условията за подпомагане и се нуждае от финансова подкрепа.


Предлагам Общинският съвет да отпусне на лицето Н……… Р…… И….. от с. Пелин, мах. „……..“, №…., еднократна парична помощ в размер на 620,00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.
3. Р…… А…… К….. от с. Раличево, мах. „……“, № ….., общ. Крумовград - Заявление-декларация с вх. № 94-Р-14/21.01.2026г., с което лицето иска помощ за възникнала здравна потребност.

Представени са разходооправдателни документи на стойност: 536,86 евро.


Доход, получен през последните три месеца: 1 690,48 евро /563,49 евро средномесечно на член от семейството/.


Лицето представя: Епикриза с изх. № 617/13.01.2026 г. от МБАЛ „Д-р Атанас Дафовски“ АД, гр. Кърджали, с диагноза: Н25.8 Други старчески катаракти на Л.О. Факоемулсификация и аспирация на катаракта на Л.О.; ЕР на ТЕЛК № 1734 от 14.05.2019 г., с определени 91.00 % т.н.р., водеща диагноза: Стар инфаркт на миокарда.

 
След цялостно разглеждане и обсъждане на случая, комисията стигна до извода, че лицето не отговаря на условията за подпомагане, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.


Предлагам Общинският съвет да откаже на лицето Р……. А…… К….. от с. Раличево, мах. „……“, №…., общ. Крумовград еднократна парична помощ на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград.

4. С…… М…… Х………, с. Пелин, мах. „………..“, № ……., общ. Крумовград - Заявление-декларация с вх. № 94-С-62/03.02.2026г., с което лицето иска помощ за болната си дъщеря.


Няма представени разходооправдателни документи.



Доход, получен през последните три месеца: 140,63 евро /11,71 евро средномесечно на член от семейството/.


Лицето представя:  ЕР от ТЕЛК № 90095 от 19.01.2026г., с определени 40%  увреждане за детето Д…….. 


При извършената социална анкета се установи, че семейството е четиричленно, като и двамата родители са безработни. Единственият им доход са семейните помощи за деца, което поставя домакинството в затруднено финансово положение. Семейството търси съдействие за осигуряване на необходимите медицински изследвания и последващо лечение на детето Д……. По данни на родителите, детето проявява агресивно и автоагресивно поведение, с което създава риск както за себе си, така и за околните. Поради липсата на детски психиатър в област Кърджали, родителите желаят детето да бъде консултирано и изследвано в гр. Пловдив, но нямат финансовата възможност да покрият разходите. В тази връзка молят за финансова подкрепа.


След цялостно разглеждане и обсъждане на случая, комисията стигна до извода, че  семейството отговаря на условията за подпомагане и се нуждае от финансова подкрепа.


Предлагам Общинският съвет да отпусне на лицето С….. М……. Х….. от с. Пелин, мах. „………“, № ……, еднократна парична помощ в размер на 150,00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

5.  Н…… Г…… А….. от с. Пелин, мах. „…….“, № ….., общ. Крумовград - Заявление-декларация с вх. № 94-Н-31/03.02.2026г., с което лицето иска помощ за лечение на  детето си Е…...  

Няма представени разходооправдателни документи.


Доход, получен през последните три месеца: 891,57 евро /49,53 евро средномесечно на член от семейството/.


Лицето представя: Епикриза с изх. №66985 от 17.09.2025 г. от УМБАЛ “СВЕТИ ГЕОРГИ“ ЕАД, с диагноза: К40.9 Едностранна или неуточнена ингвинална херния без непроходимост или гангрена /в ляво/ за детето Е….А…...


При извършената социална анкета се установи, че семейството е шестчленно, с четири деца. Единственият постоянен доход на домакинството са семейните помощи за деца. По време на анкетата заявителката посочи, че искат финансова подкрепа за покриване на разходите по вече извършеното оперативно лечение на детето Е….., проведено по повод ингвинална херния. 


След цялостно разглеждане и обсъждане на случая, комисията установи, че семейството вече е било подпомогнато с еднократна парична помощ в рамките на настоящия мандат, видно от Заповед № КО-765 от 10.09.2024 г. на кмета на общината. С оглед на това и съгласно действащите правила, семейството не отговаря на условията за повторно подпомагане.


 
Предлагам Общинският съвет да откаже на лицето Н….. Г…. А… от с. Пелин, мах. „……“, № …., еднократна парична помощ на основание чл. 3, ал. 3 от Правилника за реда и начина за отпускане на еднократна парична помощ, приет от ОбС – Крумовград.

6. Н…. Ш…. Ш…. от с. Рогач, мах. „…..“, № ….., общ. Крумовград - Заявление-декларация с вх. № 94-Н-36/10.02.2026 г., с което лицето иска помощ за възникнала здравна потребност.

Представени са разходооправдателни документи на стойност 329,27 евро.


Доход, получен през последните три месеца: 9 622,95 евро /1 069,21 евро средномесечно на член от семейството/.


Лицето представя: Епикриза от МБАЛ „УРО МЕДИКС“ ЕООД, с изх. № 69/2026/08.01.2026 г. по АПр. №12 - Бъбречно-каменна болест, уролитиаза - екстракорпорална литотрипсия с диагноза:№20.1 Камък в десен уретер №13.2. Хидронефроза с обструкция на бъбрек и уретер, причинена от камъни в дясно ІІ ст.; Епикриза от МБАЛ „УРО МЕДИКС“ ЕООД с изх. №81/2026/11.01.2026г. по К.П. №145-Ендоскопски процедури при обструкции на горните пикочни пътища.; Епикриза от МБАЛ „УРО МЕДИКС“ ЕООД с изх.  №219/2026 по К.М №154-Оперативни  процедури на бъбрека и уретера с голям обем и сложност.


При извършената социална анкета се установи, че семейството е тричленно. Лицето кандидатства за отпускане на еднократна помощ за покриване на разходи, свързани с проведеното лечение.


След цялостно разглеждане и обсъждане на случая комисията стигна до извода, че семейството не отговаря на условията за подпомагане, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.


Предлагам Общинският съвет да откаже на лицето Н…. Ш…. Ш…. от с. Рогач, мах. „…..“, №….., еднократна парична помощ на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград.
7. О….. Г…. Б….. от с. Токачка, ул. ….., №…, общ. Крумовград - Заявление-декларация с вх. № 94-0-7/16.02.2026 г., с което лицето иска помощ за възникнала здравна потребност.

Представени са разходооправдателни документи на стойност 1 355,5 евро.


Доход, получен през последните три месеца: 873,13 евро / 291,04 евро средномесечно на член от семейството/.

Лицето представя: ЕР на ТЕЛК №90483/02.06.2025г., с 80% т.н.р. без чужда помощ.


При извършената социална анкета се установи, че заявителят е неженен, живее с майка си. Поради тежко хронично заболяване лицето е с намалена работоспособност и се нуждае от периодично болнично лечение и медицински интервенции. През месец август 2025 г. му е проведена диагностична и терапевтична процедура ERCP, за която е заплатил 1 290,90 лв. Към настоящият момент е в тежко здравословно състояние и е на легло.

 След цялостно разглеждане и обсъждане на случая комисията стигна до извода, че лицето отговаря на условията за подпомагане и се нуждае от финансова подкрепа.


Предлагам Общинският съвет да отпусне на лицето О…. Г…. Б….. от с. Токачка, ул. ….., № …., общ. Крумовград еднократна парична помощ в размер на 620,00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

8. Х…. З….. Х….. от с. Звънарка, мах. „…“, № ….., общ. Крумовград - Заявление-декларация с вх. № 94-Х-49/18.02.2025 г., с което лицето иска помощ за възникнала здравна потребност.

Представени са разходооправдателни документи на стойност 306,78 евро.


Доход, получен през последните три месеца: 2 229,98 евро /371,67 евро средномесечно на член от семейството/.


Лицето представя: Епикриза от клиника по Урология „Уни Хоспитал“, гр. Панагюрище с изх. №3775/2026 г., по КП №145 от дата 12.02.2026г. с диагноза:N13.3 Други и неуточнени хидронефрози в дясно; Клинична пътека: Едноскопски процедури при обструкции на горните пикочни пътища.; ЕР от ТЕЛК №90871 от 05.03.2024г. с 96.00% т.н.р. без чужда помощ. Водеща диагноза:Хроничен нефритен синдром, огнищни и сегментни гломерулни увреждания.


При извършената социална анкета се установи, че семейството е двучленно, като и двамата съпрузи са с трайно намалена работоспособност. Лицето кандидатства за отпускане на еднократна помощ за възстановяване на направени разходи за лечение.


На 11.02.2026 г. на заявителя е извършена трансуретрална интервенция за отстраняване на обструкция от уретер или бъбречно легенче по повод на силни болки. По време на анкетата семейството сподели, че предстоят допълнителни медицински манипулации, за които са необходими финансови средства, с каквито не разполагат в достатъчна степен. С оглед на здравословното състояние на двамата съпрузи, ограничените им финансови възможности и необходимостта от последващо лечение, нуждата от финансова подкрепа се явява обоснована.


След цялостно разглеждане и обсъждане на случая, комисията стигна до извода, че семейството отговаря на условията за подпомагане.


Предлагам Общинският съвет да отпусне на лицето Х…. З…. Х…. от с.Звънарка, мах. „…“, №….., еднократна парична помощ в размер на 300,00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

9.  С…. Б….. Ч….. от с. Токачка, ул. …….., №….., общ. Крумовград - Заявление-декларация с вх. № 94-С-101/20.02.2026 г., с което лицето иска помощ за възникнала здравна потребност.

Представени са разходооправдателни документи на стойност 587.99 евро.


Доход, получен през последните три месеца: 1 180.72 евро /393.57 евро средномесечно на член от семейството/.


Лицето представя: ЕР на ТЕЛК №92549/18.07.2023 г. с определени 56.00% т.н.р. без чужда помощ, с водеща диагноза - Други видове стенокардия; Епикриза с изх. №14438 от МБАЛ „Д-р Атанас Дафовски“ АД, гр. Кърджали с окончателна диагноза: Изкълчване на  глезената става; Епикриза с изх. №14778 по КП: №256 Продължително лечение на ранна рехабилитация след оперативни интервенции с голям и много голям обем и сложност с остатъчни проблеми за здравето, с окончателна диагноза: Z54.0 Реконвалесценция след хирургична намеса; Епикриза с изх. №17313, КП: №219 Оперативни  процедури на таза и долния крайник със среден обем и сложност, с окончателна диагноза:Т93.2 Последици  от други счупвания на долен крайник.


При извършената социална анкета се установи, че заявителката живее сама и изпитва сериозни финансови затруднения, обусловени от влошено здравословно състояние, налагащо продължително лечение и допълнителни разходи.

       След цялостно разглеждане и обсъждане на случая комисията стигна до извода, че лицето не отговаря на условията за подпомагане, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност, определена за страната.


Предлагам Общинският съвет да откаже на лицето С…. Б….. Ч….. от с.Токачка, ул. ….., №….., общ. Крумовград еднократна парична помощ на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград

 10. Ф…… М…… М…..  от  с. Гривка, №….., общ. Крумовград - Заявление-декларация с вх. № 94-Ф-59/26.02.2026 г., с което лицето иска помощ за възникнала здравна потребност.


Нямат представени разходооправдателни документи.

Доход, получен през последните три месеца: 951,92 евро /158,65 евро средномесечно на член от семейството/.


Лицето представя: Епикриза от Клиника по Урология, гр. Панагюрище, КП: Оперативни процедури на бъбрека и уретера с голям и много голям обем и сложност, с окончателна диагноза: Камък в ляв бъбрек; 


При извършената социална анкета е констатирано, че семейството е двучленно. През месец януари т.г. на заявителката е извършено оперативно лечение, вследствие на което са възникнали допълнителни разходи, свързани с лечението и възстановителния период. Основен източник на доходи за семейството е пенсията за инвалидност на заявителката, която е недостатъчна за покриване на ежедневните им нужди и направените разходи. По време на анкетата семейството сподели, че са направили разходи, свързани с лечението, за част от които не могат да представят разходооправдателни документи, както 460,16 евро за избор на екип и че към настоящия момент изпитват сериозни финансови затруднения.


Предвид влошеното здравословно състояние на семейството, ограничените финансови възможности и необходимостта от подкрепа за посрещане на възникналите разходи, е налице мотив за отпускане на еднократна парична помощ.


След цялостно разглеждане и обсъждане на случая комисията стигна до извода, че семейството отговаря на условията за подпомагане.



Предлагам Общинският съвет да отпусне на лицето Ф…… М…..М…. от  с. Гривка,  №….., общ. Крумовград, еднократна парична помощ в размер на 150,00 евро на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

11. М….. Р……. Х…. от  с. Пашинци, мах. „…….“, №….., общ. Крумовград -       

Заявление-декларация с вх. № 94-Ф-59/26.02.2026г., с което лицето иска помощ поради  възникнал пожар в складово помещение.

Не са представени разходооправдателни документи.

Доход, получен през последните три месеца: 1 257,25евро /419,08 евро средномесечно на член от семейството/.


Лицето представя: Удостоверение от Районна служба „Пожарна безопасност и защита на населението“, гр.Крумовград. При пожара са унищожени: покривна конструкция - 60 кв.м.; домашно имущество (дрехи, малоценни уреди, хранителни продукти и др.); пчелни кошери - 20 бр. 

След цялостно разглеждане и обсъждане на случая комисията стигна до извода, че лицето  не отговаря на условията за подпомагане, тъй като средномесечният доход на член от семейството, получен през последните три месеца, предхождащи месеца на подаване на заявлението-декларация, надвишава линията на бедност определена за страната.


Предлагам Общинският съвет да откаже лицето М….. Р……. Х…… от  с. Пашинци, мах. „……..“, №……, еднократна парична помощ на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС – Крумовград.
Спазвайки разпоредбите на чл. 11, ал. 2 от Правилника за реда и начина за отпускане на еднократна парична помощ на 04.05.2026 г. предложението се внесе за обсъждане в Обществения съвет за упражняване на обществен контрол при осъществяване на дейностите в областта на социалните помощи, създаден  с Решение № 7 от  Протокол №2  от 29.11.2023 год. на ОбС – Крумовград.

Предвид гореизложеното и на основание чл. 17, ал. 1, т. 7, чл. 21, ал. 1, т. 23, чл. 21,  ал. 2  от ЗМСМА и чл. 2  от Правилника за реда и начина за отпускане на еднократна парична помощ на ОбС и становище на Обществения съвет за упражняване на обществен контрол за оказване на съдействие и помощ при осъществяване дейностите по социално подпомагане, предлагам Общинския съвет да приеме следното:
Р  Е  Ш  Е  Н  И  Е:

І. ОТПУСКА еднократна парична помощ по реда на Правилника за реда и начина за отпускане на еднократна парична помощ на:
1. Г. А. И. в размер на 150.00 евро, на основание чл. 2, т. 2, и чл. 4, ал. 3  от Правилника за реда и начина за отпускане на  еднократна парична помощ, приет от ОбС Крумовград.

2. Н. Р. И. в размер на 620,00 евро, на основание чл. 2, т. 2 и чл. 4, ал. 3 от Правилника за реда и начина за отпускане на  еднократна парична помощ, приет от ОбС Крумовград.

3. С. М. Х. в размер на 150,00 евро, на основание чл. 2, т. 2 и чл. 4, ал. 3 от Правилника за реда и начина за отпускане на  еднократна парична помощ, приет от ОбС Крумовград.
4. О. Г. Б. в размер на 620,00 евро, на основание чл. 2, т. 2 и чл. 4, ал. 3 от Правилника за реда и начина за отпускане на  еднократна парична помощ, приет от ОбС Крумовград.

5. Х. З. Х.  в размер на 300,00 евро, на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.
6. Ф. М. М. в размер на 150,00 евро, на основание чл. 2, т. 2 и чл. 4, ал. 3 от Правилника за реда и начина за отпускане на еднократна парична помощ, приет от ОбС – Крумовград.

ІІ. ОТКАЗВА да отпусне еднократна парична помощ на:

1. Р. А. К. от с. Раличево, на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС Крумовград, тъй като средномесечният доход на член от семейството, получен през последните три месеца, предхождащи месеца на подаване на заявлението за отпускане на еднократната помощ, надвишава линията на бедност, определена за страната.

2. Н. Г. А. от с. Пелин на основание чл. 3, ал. 3  от Правилника за реда и начина за отпускане на еднократна парична помощ, приет от ОбС Крумовград, тъй като семейството вече е било подпомогнато с еднократна парична помощ в рамките на настоящия мандат.
3. Н. Ш. Ш. от с. Рогач на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС Крумовград, тъй като средномесечният доход на член от семейството, получен през последните три месеца, предхождащи месеца на подаване на заявлението за отпускане на еднократната помощ, надвишава линията на бедност, определена за страната.
4. С. Б. Ч. от с. Токачка на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС Крумовград, тъй като средномесечният доход на член от семейството, получен през последните три месеца, предхождащи месеца на подаване на заявлението за отпускане на еднократната помощ, надвишава линията на бедност, определена за страната.
5. М. Р. Х. от с.Пашинци на основание чл. 8, ал. 1, т. 8 от Правилника за реда и начина за отпускане на еднократна парична помощ, приет от ОбС Крумовград, тъй като средномесечният доход на член от семейството, получен през последните три месеца, предхождащи месеца на подаване на заявлението за отпускане на еднократната помощ, надвишава линията на бедност, определена за страната.
III. Средствата се осигуряват от § 42-14 „Други помощи” по Решение на Общинския съвет.






         В Н Е С Ъ Л:........../п/...................







                              /Себихан Мехмед/
Изготвил: ……/п/……………  

Шенгюл Мехмед
Гл. специалист „СД“

Съгласувал:

Мелиха Байрам……/п/…………. 

Гл. експерт „СД“

Съгласувал: ………/п/………

Н. Акиф 
Зам. - кмет на Община Крумовград
Съгласувал: ………/п/………

В. Пехливанова 

Директор на Дирекция „НОП“
